
‏ל' סיון תש"פ
‏22 יוני 2020
לכבוד                                              				

שלום רב,
                                    
הנדון: בקשה לקבלת מידע מכוח חוק חופש המידע, תשנ"ח 1998 – 
תפיסות אלכוהול מזויף
סימוכין: פנייתך מיום  16.6.20
ראשית , תודה על פנייתך בנושא שבנדון.
בבקשת המידע שהיגשת לנו, ביקשת לקבל סטטיסטיקות מהשנים 2009-2019 בנושא תפיסות אלכוהול מזויף.
כן ציינת בפנייתך, כי את  הנתונים על כמות התפיסות, תבקש לקבל בפילוח / סיווג על פי:
1. סוג המשקה.
2. סוג הייצור (יבוא, ייצור מקומי).
לאחר בירור הבקשה שבנדון אל מול היחידה המקצועית הרלוונטית, קרי מינהל התקינה ובהתבסס על התייחסותה, הריני להשיבך כי משרדנו – הכלכלה והתעשייה, לא עוסק בנושא זיוף מוצרים, לרבות משקאות וכי אין במשרד נתונים כבקשתך.
על כן ומכוח סע' 8 (3):
8.    רשות ציבורית רשאית לדחות בקשה לקבלת מידע באחד מאלה:
 (3)  לאחר שנקטה אמצעים סבירים, התברר לה שלא ניתן לאתר את המידע או שאינו מצוי ברשותה;
משרדנו לא יכול להיעתר לבקשתך.
אנו מציעים כי תפנה בנושא למשטרת ישראל, אשר אחריות על קנין רוחני ואכיפת זיופים.
נשמח לעמוד לרשותך בעתיד בכל בקשת מידע בתחומים הרלוונטיים ליחידות משרדנו. 

בברכה
יוסי זולפן,
  הממונה על חוק חופש המידע
   משרד הכלכלה והתעשייה

העתק: עו"ד אמל כולאב, הלשכה המשפטית 
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

